בבון קינדה

בבון קינדה (שם מדעי: Papio kindae) הוא מין של קוף בעל זנב מהסוג בבון החי באפריקה הטרופית שסביב יערות המיומבו  שבאנגולה, הרפובליקה הדמוקרטית של קונגו, זמביה ואולי גם במערב טנזניה. מספר חוקרים רואים בו תת-מין של בבון צהוב, אך לאחרונה הוחלט להגדירו כמין עצמאי, בין השאר עקב פיצול האוכלוסייה שלו עם זו של הבבון הצהוב. הטקסון תואר ב-1919 בידי החוקר השוודי עיינר לנברג  והוא קרוי על שם העיירה בה תואר בדרום הרפובליקה הדמוקרטית של קונגו.

תיאור
בבון זה דומה מאוד למין בבון צהוב והוא בעל פרווה אפורה-צהובה בהירה עם פרווה קצרה יחסית, לחיים לבנות ופנים כהות בעלות חוטם קצר יחסית. בבון זה קטן יחסית לקרוביו ובעל דו-צורתיות זוויגית קלה ביחס לבבונים אחרים, כשהזכרים מגיעים לגודל ממוצע של נקבות בבונים אחרים. הוא מגיע לאורך ממוצע של 56 ס"מ אצל נקבות ו-58 ס"מ בזכרים עם זנב באורך 47 ס"מ לנקבות ו-53 ס"מ לזכרים. משקל הבבון הוא 16 ק"ג בממוצע לזכרים ו-10 ק"ג בנקבות.

הבבון הוא אוכל כל המחפש מזון בין העצים ועל הקרקע ביערות הסוואנה הטרופיות. הוא חי בלהקות גדולות המונות לעיתים עד 100 פרטים שבראשם שולטים זכרים דומיננטיים המשליטים משמעת בנוקשות ולעיתים חוטפים נקבות לזכרים אחרים. ואולם תקריות אלימות נדירות אצל בבון זה.

קישורים חיצוניים

הערות שוליים 

טקסונים שתוארו בידי עיינר לנברג
גנונים
בעלי חיים שתוארו ב-1919
זמביה: יונקים
הרפובליקה הדמוקרטית של קונגו: יונקים